|  |
| --- |
| *Pielikums*Ministru kabineta rīkojuma projektam „Par Eiropas Ekonomikas zonas finanšu instrumenta un Norvēģijas finanšu instrumenta 2014. -2021. gada perioda līdzfinansētās programmas „Pētniecība un izglītība” koncepcijas projektu” projekta sākotnējās ietekmes novērtējuma ziņojuma (anotācijai) |

**Informācija par Eiropas Ekonomikas zonas finanšu instrumenta un Norvēģijas finanšu instrumenta 2014. -2021. gada perioda līdzfinansētās programmas „Pētniecība un izglītība” koncepcijas projektā iekļauto**

**rezultātu un iznākumu rādītāju mērķa vērtību aprēķinu**

|  | **Apraksts** | **Rādītāji**  | **Bāzes līnija**  | **Uzdevumi**  | **Pamatojums** |
| --- | --- | --- | --- | --- | --- |
| **Mērķis**  | **Padziļinātu uz pētījumiem balstītu zināšanu attīstību**  |  |
| **1. rezultāts** | **Starptautiskā līmenī uzlabots Baltijas pētniecības sniegums.[[1]](#footnote-1)**  |  **Kopīgi iesniegto recenzēto zinātnisko publikāciju skaits** | **0** | **50** | Ņemot vērā to, ka Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" izvērtēšanas ziņojumā norādīts, ka iepriekšējā periodā Zinātniskās darbības rādītāju jomā starptautiski recenzētu koppublikāciju skaits bija plānots 40, taču tiks publicētas 68, šajā periodā plānots palielināt starptautiski recenzētu koppublikāciju skaitu uz 50, vidēji katrā projektā plānojot 5-7 koppublikācijas (atkarībā no apstiprināto projektu skaita). Pārbaudes avots ir projektu noslēguma pārskati, programmas novērtēšana. |
| **Kopīgo pieteikumu skaits turpmākam finansējumam (sadalīts pa pieteikumu veidiem[[2]](#footnote-2))** | **0** | **10** | Ņemot vērā, ka:1. pēc Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" projektu pabeigšanas sadarbībā ar Norvēģijas partneriem tika sagatavoti un iesniegti 4 pieteikumi dažādos starptautiskos konkursos un
2. 3 pieteikumi, ko, turpinot iesākto sadarbību, iesnieguši sadarbības partneri, kas nav Latvijas institūcijas,

tad, lai veicinātu Baltijas valstu un donorvalstu starptautiskās sadarbības turpināšanu un stiprināšanu, plānots, ka pēc projektu pabeigšanas tiks sagatavoti un iesniegti jauni 10 pieteikumi (vismaz viens katrā projektā). Pārbaudes avots ir projektu noslēguma pārskati, programmas novērtēšana. |
| **Kopīgi reģistrēto pieteikumu skaits intelektuālā īpašuma aizsardzībai**  | **0** | **3** | Eiropas Ekonomikas zonas finanšu instrumenta un Norvēģijas finanšu instrumenta 2009.–2014.gada perioda programmas "Pētniecība un stipendijas" izvērtēšanas ziņojumā norādīts, ka pamatā visos projektu pieteikumos norādīts, ka tie veic fundamentālo pētniecību (divos norādīti arī lietišķie pētījumi), tādēļ piecu projektu rezultātu pielietojamība vērtējama kā vidēji augsta. Taču neviens no projektiem nebija plānojis reģistrēt vai reģistrējis intelektuālo īpašumu, balstoties uz pētniecības rezultātiem. Lai uzlabotu pētniecības pielietojamību tautsaimniecībā, kā arī veicinātu ekonomikas transformāciju atbilstoši RIS 3 stratēģijai, plānots, ka šinī periodā akcents tiks likts uz lietišķajiem pētījumiem un būs  3 kopīgi reģistrēti pieteikumi intelektuālā īpašuma aizsardzībai. Pārbaudes avots ir projektu noslēguma pārskati, programmas novērtēšana. |
| 1.1. iznākums | Veikta pētniecības zināšanu apmaiņa. | Atbalstīto pētnieku skaits (sadalīts pa saņēmējvalstīm, dzimumiem, izglītības pakāpēm[[3]](#footnote-3)) | 0 | 25 | Paredzēts, ka vienā pētniecības sadarbības projektā tiks iesaistīti vismaz 4 – 5 pētnieki. Rādītāju vērtība tika aprēķināta ar nosacījumu, ka programmā minimāli tiks atbalstīti 6-7 sadarbības pētniecības projekti. Pārbaudes avots ir projektu noslēguma pārskati, programmas novērtēšana. |
| **2. rezultāts** | **Uzlabotas studentu un personāla prasmes un kompetences augstākās izglītības un pētniecības jomā.** |  |  |  |  |
| **Studentu skaits ar ECTS kredītpunktiem**  | **0** | **90** | Paredzēts, ka visi AII studenti, kas piedalīsies apmaiņā, iegūs ECTS kredītpunktus. Pārbaudes avots ir projektu noslēguma pārskati, programmas novērtēšana. |
| 2.2. iznākums | Veicināta mācību mobilitāte augstākās izglītības jomā (AII studenti un AII personāls) starp saņēmējvalsti un donorvalstīm. | Personāla skaits no Latvijas, kuri piedalījušies apmaiņā (sadalīts pa donorvalstīm un dzimumiem) | 0 | 100 | Programma ir vērsta uz to, lai palielinātu AII  studentu un AII personāla mobilitāti starp Latviju un donorvalstīm. Rādītāji tika izvēlēti, lai attēlotu kvantitatīvi to AII studentu un AII personāla, kas guvuši labumu no programmas, skaita pieaugumu. Tā kā programma atbalsta AII studentu un AII personāla mobilitāti abos virzienos, kvantitatīvie rādītāji ir noteikti abām  šī mērķa grupām. Rādītāju vērtības aprēķinātas AII studentu mobilitātei ar ilgumu 3-11 mēneši un AII darbinieku mobilitātei ar ilgumu 2-6 nedēļas, kā arī ievērojot Izglītības programmu vadlīniju 3.pielikuma a) un c) sadaļās noteiktās vienības izmaksas ceļa izdevumiem un stipendiju lielumam AII studentiem un AII personālam no Latvijas uz donorvalstīm un no donorvalsīm uz Latviju. Pārbaudes avots ir projektu noslēguma pārskati, programmas novērtēšana. |
| Personāla skaits no donorvalstīm, kuri piedalījušies apmaiņā (sadalīts pa donorvalstīm un dzimumiem) | 0 | 50 |
| Studentu skaits no Latvijas, kuri piedalījušies apmaiņā (sadalīts pa donorvalstīm) | 0 | 80 |
| Studentu skaits no donorvalstīm, kuri piedalījušies apmaiņā (sadalīts pa donorvalstīm)   | 0 | 10 |
| **3. rezultāts** | **Veicināta reģionālo zināšanu attīstība STEM (zinātnes, tehnoloģiju, inženierzinātņu un matemātikas) jomā.** | **Skolēnu un studentu skaits, kuri guvuši labumu no inovācijas centros organizētajām izglītības un mācību programmām (sadalīts pa dzimumiem, vecuma grupām)** | **0** | **800** | Programmas ietvaros ir plānots izveidot 4 reģionālos inovācijas centrus, kas vidēji iesaistīs katrs 200 skolēnus vai studentus to organizētajās izglītības un mācību programmās.Pārbaudes avots ir projektu noslēguma pārskati, programmas novērtēšana. |
| **Skolotāju daļa, kuri paziņojuši par kompetenču uzlabošanos STEM mācīšanā**  | **Nav attiecināms** | ≥ 80 %  | Programmas ietvaros ir plānots, ka kopā vismaz160 skolotāji, kuri ir piedalījušies inovācijas centru organizētajās izglītības un mācību programmās un darbnīcās, novērtēs, ka viņu kompetences STEM mācīšanā ir uzlabojušās. Pārbaudes avots – projektu veiktās skolotāju aptaujas pēc dalības izglītības un mācību programmā vai darbnīcā. |
| **Skolēnu un studentu daļa, kuri paziņojuši par intereses palielināšanos par STEM** | **Nav attiecināms** | ≥ 80 %  | Programmas ietvaros ir plānots, ka kopā vismaz 640 skolēni un studenti, kuri ir piedalījušies inovācijas centru organizētajās izglītības un mācību programmās, novērtēs, ka viņu interese par STEM ir palielinājusies. Pārbaudes avots – projektu veiktās skolēnu un studentu aptaujas pēc dalības izglītības un mācību programmā. |
| 3.1. iznākums | Inovācijas centros īstenotās izglītības un mācību programmas | Izglītības un mācību programmās un darbnīcās iesaistīto skolotāju skaits | 0 | 200 | Programmas ietvaros ir plānots izveidot 4 reģionālos inovācijas centrus, kas vidēji iesaistīs katrs 50 skolotājus to organizētajās izglītības un mācību programmās un darbnīcās.Pārbaudes avots ir projektu noslēguma pārskati, programmas novērtēšana. |
| Inovācijas centros īstenoto izglītības un mācību programmu skaits | 0 | 12 | Programmas ietvaros ir plānots, ka vidēji katrs inovācijas centrs izstrādās un īstenos 3 izglītības un mācību programmas. |
| Divpusējais rezultāts  | Uzlabota sadarbība starp programmā iesaistītajām saņēmējvalstu un donorvalstu organizācijām. | Uzticības līmenis starp sadarbībā iesaistītajām saņēmējvalstu un donorvalstu organizācijām | Tiks nolemts pēc projektu parakstīšanas.  | ≥ 4,5 un pieaugums salīdzinājumā ar sākotnējo stāvokli | Divpusējās sadarbības rezultātu noteica donorvalstis, tas tiks izvērtēts, vienojoties ar programmas donorvalstu partneriem. |
| Apmierinātības līmenis ar partnerību | Tiks nolemts pēc projektu parakstīšanas. | ≥ 4,5 un pieaugums salīdzinājumā ar sākotnējo stāvokli | Divpusējās sadarbības rezultātu noteica donorvalstis, tas tiks izvērtēts, vienojoties ar programmas donorvalstu partneriem. |
| Sadarbībā iesaistītās organizācijas, kuras izmanto no divpusējām partnerattiecībām iegūtās zināšanas  | Nav attiecināms | ≥ 50 % un pieaugums salīdzinājumā ar sākotnējo stāvokli | Divpusējās sadarbības rezultātu noteica donorvalstis, tas tiks izvērtēts, vienojoties ar programmas donorvalstu partneriem.  |
| 1. divpusējais iznākums | Veicināta sadarbība starp donorvalstīm un saņēmējvalsti. | Projektu skaits, kuru ietvaros notika sadarbība ar donoru projekta partneri  | 0 | 17 | Programmas ietvaros plānoti vismaz 17 projekti, kuru ietvaros notiks sadarbība ar donoru projekta partneri:1. ~ 7 projekti Baltijas pētniecības programmā;
2. ~ 6 mobilitātes (stipendiju) projekti;
3. 4 inovācijas centru projekti.
 |

1. Ar vārdu "kopīgi" rādītāju kolonnā 1. rezultāta rindā ir saprotams Baltijas un donorvalstu kopīgais darbs, kur piedalās vismaz 1 Baltijas valsts un vismaz 1 donorvalsts. Sasniegumus šiem rādītājiem aprēķina, pamatojoties uz Latvijas projektu iesniedzēju īstenotajiem projektiem. [↑](#footnote-ref-1)
2. Valsts finansējums, ES finansējums vai starptautiskais finansējums (atskaitot ES) [↑](#footnote-ref-2)
3. Doktoranti un pēcdoktoranti [↑](#footnote-ref-3)